Blood-Stained_Reward
Sinopsis
Nakon što se razgovor završi, Akane upita Ginozu nije li moguće da Ministarstvo poljoprivrede i šumarstva prebaci ovlasti nad sigurnosnim sustavom na PSB, međutim inspektor odgovara kako bi taj proces trajao predugo, što bi dalo Makishimi dovoljno vremena da provede svoj plan u djelo; jedina solucija je potpuno gašenje struje i stizanje do Makishime prije Kōgamija. Ginoza tada kontaktira Yayoi, koja mu potvrdi da će ubrzo ugasiti struju. Akane tada zamoli Masaoku i Ginozu da, ukoliko prije dođu do Kōgamija, ne pucaju u njega ako mu je Crime Coefficient preko 300 i da to prepuste njoj. Kada ju Ginoza upita kako ona može promijeniti Sibylovu procjenu, ona mu odgovori da ima asa u rukavu. Promatrajući vlastiti Dominator, Akane se prisjeti ranijeg razgovora sa Sibylom, u kojem je, za uspješan lov na Makishimu, od sustava tražila da njezin Dominator zaključa u Non-Lethal Paralyzer modusu i otključa korisničku provjeru. I dok Sibyl objašnjava kako je Dominatorovo funkcioniranje utemeljeno na Sibylovoj procjeni Crime Coefficienta te da je do nezaobilazno, Akane objašnjava kako će im za Makishimu biti potrebno prikladno oružje pomoću kojeg će se moći obraniti; bez Dominatora, morali bi se koristiti primitivnim oružjem, što bi moglo biti pogubno za Makishimu. Sibyl odvraća ta bi takav ishod bio posljedica njezine nesnalažljivosti, na što Akane spremno odvraća da im je djelovanje ograničeno i da bi u tom slučaju vjerojatnost hvatanja Makishime živog bila daleko ispod 100%; ipak, ako Sibyl u ovom slučaju napravi iznimku, vjerojatnost da Makishima bude uhapšen živ postaje znatno veća i tada im Akane kaže da razmisle. Nakon nekog vremena, Sibyl kontaktira Akane te joj govori da će od tog trenutka pa do hapšenja Makishime njezin Dominator biti podešen kako je ona htjela, ali ju upozoravaju da pazi kako ga koristi kako drugi detektivi ne bi otkrili. thumb|320px|Kada se [[Tomomi Masaoka|Masaoka zabrinuo za Akaneinu psihu zbog pritiska slučaja, ona mu je dopustila da provjeri njezin Crime Coefficient. Brojka od 24.7, unatoč svom stresu i tragedijama, bila je prilično neočekivana te je, zapravo, bila druga indirektna sugestija kako bi Akane mogla biti kriminalno asimptomatična, ili barem sklona tomu.]] Radnja se ponovo vraća u sadašnje vrijeme. Promatrajući Akane, Masaoka komentira kako je čudna od njezinog susreta sa šeficom te ju pita nije li joj taj teret kojeg nosi pretežak za nju samu? Akane se veselo okrene i pita ga je li zabrinut, na što joj on odgovori potvrdno i dodaje kako se ponaša isto kao i Kōgami te kako on ne želi vidjeti još jednog inspektora koji propada jer se prefosrirao; Ginoza se lecne na taj komentar, mada to nitko ne primijeti. Akane tada predloži Masaoki da provjeri njezin Crime Coefficient. Iako se Masaoka isprva nećka, Akane ga uvjerava da nema problema i da će ona izbrisati podatke o njegovom "ekscesu", nakon čega on ipak izvadi Dominator i uperi ga u Akane - njezin Crime Coefficient je stabilnih i urednih 24.7. Tako dobra brojka iznenadi Masaoku, a Akane samo veselo prokomentira kako je ona trenutno poželjna sustavu, nakon čega pozove Yayoi i kaže joj da isključi struju. U sljedećem trenutku, cijelo postrojenje ostaje bez struje, a Makishima u kontrolnoj sobi samo mirno pohvali PSB-ov plan.